ฟังชัดๆ โฆษกกองทัพบกชี้แจงงบซื้อ ยานเกราะสไตร์เกอร์ 4500 ล้าน (คลิป)
ฟังชัดๆ โฆษกกองทัพบกชี้แจงงบซื้อ ยานเกราะสไตร์เกอร์ 4500 ล้าน เผยใช้งบประมาณปี 63 ซื้อจริงแค่ 450 ล้านบาทเท่านั้นพ.อ.วินธัย สุวารี โฆษกกองทัพบก เปิดเผยผ่านรายการถามตรงๆ กับจอมขวัญ ทางไทยรัฐทีวีช่อง 32 ว่า การจัดซื้อยานเกราะล้อยาง หรือสไตร์เกอร์ นั้นอยู่ในกลุ่มของโครงการงบประมาณผูกพันข้ามปี คือปี 2563-2565 โดยทุกอย่างดำเนินการตามขั้นตอนการเบิกจ่ายตามหลักเกณฑ์ของกรมบัญชีกลางในปีแรกจะสามารถใช้ได้เพียง 10 เปอร์เซ็นต์ ก่อนปรับลดงบประมาณ ซึ่งมีแผนที่จะใช้งบประมาณปี 2563 จำนวน 900 ล้านบาท เมื่อให้มีการปรับลดงบประมาณเกิดขึ้น ก็จะเหลือให้ใช้เพียง 450 ล้านบาท สรุปแล้วโครงการจัดซื้อจัดจ้างยานเกราะล้อยางยังคงมีอยู่ แต่จะใช้จ่ายงบประมาณปี 2563 ได้ 450 ล้านบาทเท่านั้นทางด้าน นางสาวศิริกัญญา ตันสกุลคณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปี 2563 ส.ส.พรรคก้าวไกล กล่าวว่ากรณีที่เกิดขึ้นมีความเป็นไปได้ว่า ที่ทางผู้ร่างโครงการต้องการกันงบประมาณไว้ก่อน เพื่อไว้ใช้สำหรับปี 64-66ทั้งนี้ถ้ากรณีที่ไม่มีความจำเป็นเร่งด่วน ก็ควรจะยกเลิกโครงการมากกว่าชะลอ โดยกรณีงบประมาณผูกพันนั้นสามารถทบทวนได้หลายโครงการในชั้น กมธ. แต่เมื่อไม่มีการเบิกจ่ายก็ชะลอได้ ส่วนการยกเลิก เช่น โครงการ F-18 ที่มีการจ่ายมัดจำไปแล้ว ก็ยกเลิกได้ แต่ไม่ได้รับเงินมัดจำคืนโดยกรณีนี้เป็นโครงการระหว่างรัฐกับรัฐ ถ้าจะมีการเจรจากันใหม่ เพื่อทบทวนสัญญาที่ตกลงกันไว้ ก็เชื่อว่าทบทวนได้ และเชื่อว่าทุกประเทศที่เคยเจรจากันไว้น่าจะเข้าใจ เพราะวิกฤติโควิดเป็นเหตุสุดวิสัยอย่างไรก็ตาม สถานการณ์ของโควิด-19 อาจไม่ได้จบอย่างรวดเร็ว และอาจจะกินเวลาไปอีก 1-2 ปี และการที่ ครม.มีการตัดงบลงทุน 50% ตัดงบอบรม สัมมนา 25% ซึ่งตรงนี้สะท้อนว่ารัฐบาลต้องการเงินฟื้นฟูเศรษฐกิจมากกว่าลงทุนด้านการจัดซื้ออาวุธ.
ฟังชัดๆ โฆษกกองทัพบกชี้แจงงบซื้อ ยานเกราะสไตร์เกอร์ 4500 ล้าน เผยใช้งบประมาณปี 63 ซื้อจริงแค่ 450 ล้านบาทเท่านั้น 
โควิด-19,ยานเกราะ,ยานเกราะล้อยาง,สไตร์เกอร์,ถามตรงๆ กับจอมขวัญ,ข่าวทั่วไป